

[image: ]


 REPUBLIKA HRVATSKA
 MEĐIMURSKA ŽUPANIJA          
[image: ]          
OPĆINA DEKANOVEC
OPĆINSKO VIJEĆE
F. Andrašeca 41
                                                            
                                                           
     ZAPISNIK 
SA 6. SJEDNICE OPĆINSKOG VIJEĆA
             OPĆINE DEKANOVEC
                  održane u srijedu 13. svibnja 2026.  godine u 19:30 sati


Sjednicu je sazvala Predsjednica Općinskog vijeća Općine Dekanovec Mišela  Božić pozivom KLASA:024-01/26-01/02, URBROJ:2109-20-02-26-1 od 05.05.2026. godine.

SJEDNICI SU NAZOČILI VIJEĆNICI:
Ana Jankaš – potpredsjednica Općinskog vijeća
Vijećnici Monika Magdalenić, Melani Baumgartner, Josip Kontrec, Snježana Sabolek te načelnik Ivan Hajdarović. 

SJEDNICI SU TAKOĐER NAZOČNI:
Dino Jambrović – pročelnik Jedinstvenog upravnog odjela Općine Dekanovec, Marija Marković u svojstvu zapisničara, Zlatko Sanjković  te predstavnici medija Vlasta Vugrinec (Međimurske novine), Hana Batcha Frančić (Medjimurski hr), Petra Pospišil (List Međimurje).

Predsjednica Općinskog vijeća Mišela Božić opravdala nemogućnost dolaska na sjednicu, kao i vijećnik Vladimir Hajdarović koji se zbog bolesti nalazi u bolnici.
Potpredsjednica Općinskog vijeća, Ana Jankaš, na početku je navela da će na osnovu pisane punomoći predsjednice Općinskog vijeća  ona voditi sjednicu.

Sjednicu je započela potpredsjednica Općinskog vijeća Ana Jankaš pozdravom svima nazočnima. Prebrojavanjem prisutnih vijećnika predsjednica vijeća konstatira da je sjednici nazočno 5 vijećnika te postoji kvorum i mogu se donositi pravovaljane odluke. 

Potpredsjednica vijeća Ana Jankaš daje izvod iz zapisnika s 5. sjednice Općinskog vijeća Općine Dekanovec na glasovanje. Nije bilo nikakvih primjedaba.
Prešlo se na glasovanje o zapisniku sa 5. sjednice Općinskog vijeća Općine Dekanovec.

“Za” je glasovalo 5 vijećnika, 0 je glasovalo “protiv”, 0 je bilo “suzdržanih” pa potpredsjednica Općinskog vijeća konstatira da je Zapisnik s 5. sjednice Općinskog vijeća Općine Dekanovec usvojen jednoglasno.

Potpredsjednica vijeća Ana Jankaš otvara 6. sjednicu Općinskog vijeća Općine Dekanovec, daje na glasovanje predloženi dnevni red koji su vijećnici primili uz poziv na sjednicu.

“Za” je glasovalo 5 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća
konstatira da je Dnevni red za 6. sjednicu Općinskog vijeća Općine Dekanovec donesen jednoglasno.







Dnevni red:


1. [bookmark: _Hlk99100896][bookmark: _Hlk40700651]Donošenje Odluke o davanju prethodne suglasnosti na Statut Dječjeg vrtića „Dekanovec“,
1. Donošenje Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Dekanovec“,
1. Donošenje izmjena i dopuna Plana mreže dječjih vrtića na području Općine Dekanovec,
1. Donošenje Odluke o visini ekonomske cijene usluga za Dječji vrtić „Dekanovec“ i omjer sufinanciranja roditelja,
1. Donošenje Odluke o upravljanju grobljem na području Općine Dekanovec,
1. Aktualni sat – informacije, pitanja i prijedlozi.


TOČKA 1.
[bookmark: _Hlk77841357]DONOŠENJE ODLUKE O DAVANJU PRETHODNE SUGLASNOSTI NA STATUT DJEČJEG VRTIĆA „DEKANOVEC“
Prijedlog Odluke o davanju prethodne suglasnosti na Statut Dječjeg vrtića “Dekanovec” u pisanom obliku dostavljeni je uz sam saziv za sjednicu.
Potpredsjednica vijeća Ana Jankaš daje prijedlog Odluke o davanju prethodne suglasnosti na Statut Dječjeg vrtića „Dekanovec“ na raspravu. 
[bookmark: _Hlk99101918]Potpredsjednica vijeća otvara raspravu. 
Nikakve rasprave nije bilo.
Potpredsjednica Općinskog vijeća daje na glasovanje prijedlog Odluke o davanju prethodne suglasnosti na Statut Dječjeg vrtića „Dekanovec“

“Za” je glasovalo 5 vijećnika, 0 je glasovalo “protiv”, 0 je bilo  “suzdržanih” pa potpredsjednica Općinskog vijeća konstatira da je Odluka o davanju prethodne suglasnosti na Statut Dječjeg vrtića „Dekanovec“ donesena jednoglasno.


TOČKA 2.
DONOŠENJE ODLUKE O DAVANJU PRETHODNE SUGLASNOSTI NA PRAVILNIK O UNUTARNJEM USTROJSTVU I NAČINU RADA DJEČJEG VRTIĆA „DEKANOVEC“
Prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića “Dekanovec” u pisanom obliku dostavljeni je uz sam saziv za sjednicu. 
Potpredsjednica vijeća daje prijedlog Odluke o davanju  na raspravu.
Nitko se nije uključio u raspravu.
Potpredsjednica Općinskog vijeća daje na glasovanje prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Dekanovec“

“Za” je glasovalo 5 vijećnika, 0 je glasovalo “protiv”, 0 je bilo  “suzdržanih” pa potpredsjednica Općinskog vijeća konstatira da je  Odluka o  davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Dekanovec“ donesena jednoglasno.


TOČKA 3.
DONOŠENJE IZMJENA I DOPUNA PLANA MREŽE DJEČJIH VRTIĆA NA PODRUČJU OPĆINE DEKANOVEC
Prijedlog Odluke u pisanom obliku dostavljeni je uz sam saziv za sjednicu. 


Potpredsjednica vijeća otvara raspravu za prijedlog Izmjena i dopuna Plana mreže dječjih vrtića na području Općine Dekanovec.
Potpredsjednica vijeća otvara raspravu. 
Nitko nije sudjelovao u raspravi.
Potpredsjednica Općinskog vijeća daje na glasovanje prijedlog Izmjena i dopuna Plana mreže dječjih vrtića na području Općine Dekanovec

“Za” je glasovalo 5 vijećnika, 0 je glasovalo “protiv”, 0 je bilo  “suzdržanih” pa potpredsjednica Općinskog vijeća konstatira da je  Izmjena i dopuna Plana mreže dječjih vrtića na području Općine Dekanovec  donesena jednoglasno.


TOČKA 4.
DONOŠENJE ODLUKE O VISINI EKONOMSKE CIJENE USLUGA ZA DJEČJI VRTIĆ „DEKANOVEC“ I OMJER SUFINANCIRANJA RODITELJA
Prijedlog Odluke u pisanom obliku dostavljeni je uz sam saziv za sjednicu. 
Potpredsjednica vijeća otvara raspravu za prijedlog Odluke o visini ekonomske cijene usluga za Dječji vrtić “Dekanovec” i omjer sufinanciranja roditelja.
Potpredsjednica vijeća otvara raspravu.
Vijećnica Snježana Sabolek upitala je je li ova cijena u skladu s proračunom općine i je li dugoročno održiva te smatra da nije pravedno prema djeci što je uvjet za sufinanciranje vrtića da su podmirene sve financijske obveze roditelja prema općini, koja se predstavlja kao Prijatelj djece. 
Vijećnici Sabolek odgovor daje potpredsjednica vijeća, Ana Jankaš, ističući da je cijena vrtića za roditelje daleko najpovoljnija u Međimurju i šire, održiva je i uklapa se u proračun i projekcije, inače ne bi ni bila predložena. Ovo drugo ćemo staviti u zapisnik.
Vijećnik Josip Kontrec upitao je koliki iznos cijene vrtića sufinancira općina, a koliki država.
Načelnik Ivan Hajdarović naglašava da su djeca na prvom mjestu i nikad ni jedno naše dijete neće biti zakinuto te će se roditeljima sufinancirati vrtić u istom omjeru bez obzira bude li dijete u nekom drugom vrtiću, a ne u Dekanovcu. Nadalje pojašnjava da je u Odluci navedeno iz kojih izvora će se financirati vrtić, a detaljnije o točnim iznosima znat će se kad vrtić započne s radom i kad se počnu dobivati sredstva za fiskalnu održivost vrtića.  
Potpredsjednica Općinskog vijeća daje na glasovanje prijedlog Odluke o  visini ekonomske cijene usluga za Dječji vrtić „Dekanovec“ i omjer sufinanciranja roditelja

“Za” je glasovalo 5 vijećnika, 0 je glasovalo “protiv”, 0 je bilo  “suzdržanih” pa potpredsjednica Općinskog vijeća konstatira da je  Odluka o visini ekonomske cijene usluga za Dječji vrtić „Dekanovec“ i omjer sufinanciranja roditelja donesena jednoglasno.


TOČKA 5.
DONOŠENJE ODLUKE O UPRAVLJANJU GROBLJEM NA PODRUČJU OPĆINE DEKANOVEC
Prijedlog Odluke o upravljanju grobljem na području Općine Dekanovec  u pisanom obliku dostavljeni je uz sam saziv za sjednicu. 
Potpredsjednica vijeća daje prijedlog Odluke o upravljanju grobljem na području Općine Dekanovec na raspravu.  
Vijećnica Snježana Sabolek imala je pitanje zašto bi općina trebala u očevidnik stavljati uzrok smrti s obzirom da će podaci u očevidniku biti javno dostupni te smatra da to ne bi trebao biti javni podatak.
Potpredsjednica vijeća, Ana Jankaš, istaknula je da će sve to biti napravljeno u skladu sa zakonskom regulativom.
Načelnik Ivan Hajdarović, također se nadovezao na potpredsjednicu Anu Jankaš, složivši se da će se svi podaci koji će biti javno dostupni objaviti sukladno zakonskim propisima.


Vijećnik Josip Kontrec imao je pitanje vezano uz članak 10. Odluke. Zbog čega nije dopuštena žalba protiv rješenja iz spomenutog članka.
Vijećniku je odgovoreno da je u konkretnom slučaju Jedinstveni upravni odjel Upravitelj groblja koji i izdaje rješenje, a o žalbama odlučuje nadležno tijelo jedinice lokalne samouprave. 
Potpredsjednica Općinskog vijeća daje na glasovanje prijedlog Odluke o upravljanju grobljem na području Općine Dekanovec

“Za” je glasovalo 3 vijećnika, 0 je glasovalo “protiv”, 2 je bilo  “suzdržanih” pa potpredsjednica Općinskog vijeća konstatira da je  Odluka o upravljanju grobljem na području Općine Dekanovec donesena većinom glasova.  


TOČKA 6.
AKTUALNI SAT – INFORMACIJE, PITANJA I PRIJEDLOZI

6.1. – Vijećnica Snježana Sabolek je rekla kako je na prošlom vijeću postavila pitanja na koja nije dobila odgovor, na što joj je načelnik odgovorio da ukoliko je došlo do propusta u zapisniku, da će se to ispraviti te da je najbolje da pošalje pitanje pisano na općinu.
6.2. – Vijećnik Josip Kontrec pitao je da li je formirano Upravno vijeće vrtića.
Odgovor mu je dala potpredsjednica vijeća – Da, Upravno vijeće vrtića je formirano. Temeljem Zakona, osnivač vrtića, u ovom slučaju općinski načelnik formirao je Upravno vijeće vrtića. 
Detaljnije o radu Upravnog vijeća vrtića obrazložio je pročelnik Jedinstvenog upravnog odjela Općine Dekanovec, Dino Jambrović. Osnivačka skupština Upravnog vijeća bila je održana. Upravno vijeće za sad čine 3 člana: Dino Jambrović – predsjednik, Ana Jankaš-potpredsjednica, Monika Magdalenić-član. Sve je sukladno zakonu i bez toga ne bismo mogli donijeti ni ove odluke vezane uz vrtić. Krajem mjeseca planira se raspisivanje natječaja za zaposlenike te odluka o upisima. Trenutno je vani natječaj za unutarnje uređenje vrtići koji planira započeti s radom u pedagoškoj godini 2026./2027.  
6.3.Nakon radne sjednice Općinskog vijeća obilježen je Dan Općine Dekanovec. Djelatnici Općine Marija Marković i pročelnik Dino Jambrović, potpredsjednica vijeća Ana Jankaš  te načelnik Općine svojim govorima  izrazili su ponos prema zajednici.




Dovršeno (radni dio sjednice): 19,55 sati

Potpredsjednica Općinskog Vijeća

Ana Jankaš

Zapisničar: Marija Marković

